DECRETO 171/2011, do 4 de agosto, polo que se desafectan do dominio público uns inmobles situados nos concellos de Santiago de Compostela e Padrón procedentes das extintas cámaras agrarias locais.
Consellería de Facenda — III. Outras disposicións — 19/08/2011

A Comunidade Autónoma de Galicia é titular, en virtude do establecido na disposición adicional sétima.1 da Lei 11/1995, do 28 de decembro (DOG n.º 249, do 30 de decembro), en relación coa disposición adicional segunda da Lei 23/1986, do 24 de decembro (BOE n.º 312, do 30 de decembro), segundo a redacción dada no artigo 1 da Lei 23/1991, do 15 de outubro (BOE n.º 249, do 17 de outubro), duns inmobles nos concellos de Santiago de Compostela e Padrón de naturaleza demanial.
O artigo 10.1.º da Lei 3/1985, do 12 de abril, do patrimonio da Comunidade Autónoma de Galicia, sinala que, cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación da expropiación forzosa respecto daqueles bens adquiridos por este título.
O punto segundo do dito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Facenda, por instancia da consellería interesada, e sempre que se acredite a desaparición das causas xustificativas da afectación.
A Consellería do Medio Rural manifestou a innecesariedade destes bens para o cumprimento dos fins determinantes da súa afectación.
Na súa virtude, por proposta da conselleira de Facenda, e logo da deliberación do Consello da Xunta de Galicia, na súa reunión do día catro de agosto de dous mil once,
Artigo 1.
Desaféctanse do dominio público os bens descritos a continuación:
1. Parcela n.º 257 Castro, situada en Fecha (Santiago de Compostela), cunha superficie aproximada de 8.240 m2, que segundo o rexistro da propiedade linda: norte, con Josefa Bastón García e outros, Luís García Miramontes e outros; sur, Manuel Pérez Fraga; leste, camiño construído polo Servizo de Concentración Parcelaria; e oeste, José Seoane Casal.
Está inscrita no Rexistro da Propiedade n.º 2 de Santiago de Compostela como predio n.º 22.938, tomo 1.202, libro 244 e folio 188.
Referencia catastral: 15079D503002570000LJ.
2. Parcela n.º 322 Agroxoi, situada en Cruces, concello de Padrón, cunha superficie aproximada de 495 m2, que segundo o rexistro da propiedade linda: norte, con María Lapido Díaz e outros; sur, José González Cereijo, canle de rega no medio; leste, camiño, canle de rega no medio; e oeste, regato que o separa de Manuela Prado Sampedro.
Está inscrita no Rexistro da Propiedade de Padrón como predio n.º 9.638, tomo 487, libro 110 e folio 82.
Referencia catastral: 15066B503003220000FJ.
3. Parcela n.º 590 Chalín, situada en Cruces, concello de Padrón, cunha superficie aproximada de 3.215 m2, que segundo o rexistro da propiedade linda: norte, con zona excluída; sur, camiño existente, canle de rega no medio; leste, José Aboy Blanco e oeste, con zona excluída.
Está inscrita no Rexistro da Propiedade de Padrón como predio n.º 9.654, tomo 487, libro 110 e folio 98.
Referencia catastral: 15066B503005900000FA.
4. Parcela n.º 598 Magaláns, situada en Cruces, concello de Padrón, cunha superficie aproximada de 2.199 m2, que segundo o Rexistro da Propiedade linda: norte, José Tojo Blanco e outro, Manuela Cajaraville Pose e Digna Iglesias Souto; sur, Josefina Villaverde Sánchez; leste, camiño; e oeste, zona excluída.
Está inscrita no Rexistro da Propiedade de Padrón como predio n.º 9.656, tomo 487, libro 110 e folio 100.
Referencia catastral: 15066B503005980000FF.
5. Parcela n.º 984 Costeira, situada en Cruces, concello de Padrón, cunha superficie aproximada de 1.294 m2, que segundo o Rexistro da Propiedade linda: norte, camiño; sur, río; leste, camiño existente e Rosalía Fojo Naya; e oeste, Rosa Seage Grela.
Está inscrita no Rexistro da Propiedade de Padrón como predio n.º 9.674, tomo 487, libro 110 e folio 118.
Referencia catastral: 15066B503009840000FM.
6. Parcela n.º 1.116 Bouza, situada en Cruces, concello de Padrón, cunha superficie aproximada de 4.114 m2, que segundo o rexistro da propiedade linda: norte, Manuel Landeira Iglesias, Isolina González Díaz e José Arca Rois; sur, con camiño; leste, camiño e Ramón Manuel Mirón Ribas; e oeste, Manuel Castro García e camiño.
Está inscrita no Rexistro da Propiedade de Padrón como predio n.º 9.686, tomo 487, libro 110 e folio 130.
Referencia catastral: 15066F503011160000DP.
Artigo 2.
Os inmobles anteriormente descritos adquiren natureza patrimonial.
Disposición derradeira.
A Consellería de Facenda, a través da Secretaría Xeral Técnica e do Patrimonio, levará a cabo todos os trámites necesarios para a efectividade deste decreto.
Santiago de Compostela, catro de agosto de dous mil once.